કોંગી નેતાઓએ જણાવ્યું હતું કે, પાટીદાર અનામત આંદોલન સમિતિના હાર્દિક પટેલે આમરણાંત ઉપવાસ માટે નિકોલની ગ્રાઉન્ડ મંજૂરી સમક્ષ માંગી હતી. પરંતુ પોલીસે મંજૂરી નહીં આપતા ગાંધીનગરના સેક્ટર-૬માં આવેલા સત્યાગ્રહ છાવણીની મંજૂરી માંગી હતી. જો તેની મંજૂરી નહીં આપવામાં આવે તો તે વૈષ્ણોદેવી વિસ્તારમાં આવેલા પોતાના ઘર છત્રપતિ નિવાસ ખાતે ઉપવાસ કરવાની તૈયારીઓ શરૃ કરી છે પરંતુ પોલીસે શમિયાણો ઉતારી લેતા કોંગ્રેસી ધારાસભ્યો દ્વારા હાર્દિકને ઉપવાસ માટે મંજુરી આપવા રજૂઆત કરી છે. કોંગી નેતાઓએ બંધારણીય જોગવાઇઓને ધ્યાનમાં રાખીને પણ ઉપવાસ આંદોલન કરવાની મંજૂરી હાર્દિકને આપવા સરકારને અનુરોધ કર્યો હતો.